**Nikolaj Ehlers** (s. 14. helmikuuta 1996 Aalborg, Tanska) on tanskalainen jääkiekkoilija, joka pelaa NHL-joukkue Winnipeg Jetsissä, joka varasi hänet vuoden 2014 varaustilaisuuden yhdeksäntenä pelaajana. Ehlers on pelipaikaltaan vasen laitahyökkääjä. Hänen suurimpiin vahvuuksiinsa kuuluu nopeus. Ehlersin muita vahvuuksia ovat luovuus ja rannelaukaus.

Ura
---

### Seuraura

Ehlers vietti isänsä Heinz Ehlersin vuoksi lähes koko junioriuransa Keski-Euroopassa. Hänen varsinaisena kasvattajaseuranaan pidetään sveitsiläistä EHC Bieliä. Kaudella 2010–2011 Ehlers voitti tehoilla 7+9=16 alle 17-vuotiaiden Elite Novizenin pudotuspelien pistepörssin. Kaudella 2012–2013 hän voitti Bielin A-nuorten sisäisen piste-, maali- ja syöttöpörssin tehoilla 26+23=49, joilla Ehlers sijoittui koko Elite Jr. A:n pistepörssissä viidenneksi. Hän debytoi samalla kaudella 16-vuotiaana myös Bielin miesten joukkueessa, jossa Ehlers pelasi National League A:ssa 11 runkosarjaottelua tehopistein 1+1=2 sekä seitsemän playoff-ottelua tehden kolme syöttöpistettä. Hän pelasi ensimmäisen NLA-ottelunsa 22. joulukuuta 2013 SC Berniä vastaan.

Avangard Omsk varasi Ehlersin 127. pelaajana KHL:n varaustilaisuudessa 2013. Samana kesänä hänet varasi myös QMJHL-joukkue Halifax Mooseheads kuudentena pelaajana CHL:n varaustilaisuudessa. Ehlers teki maaliskuussa 2013 jatkosopimuksen Bielin kanssa, mutta siirtyi Mooseheadsiin kaudeksi 2013–2014. Ehlers oli tehoilla 49+55=104 joukkueen paras maalintekijä ja toiseksi paras pistemies. Hän voitti koko QMJHL:n tulokkaiden piste-, maali- ja syöttöpörssin ja sijoittui liigan pistepörssissä neljänneksi. Ehlers voitti myös koko liigan tehotilaston lukemalla +65. Hänet palkittiin kauden päätteeksi QMJHL:n parhaana tulokkaana, parhaana hyökkäävänä tulokkaana Michel Bergeron Trophylla, pienimmällä numerolla NHL:ään varattuna QMJHL-pelaajana Mike Bossy Trophylla, valittiin toiseen tähdistökentälliseen sekä tulokkaiden tähdistökentälliseen.

Tammikuussa 2014 NHL:n kykyjenetsijäpalvelu listasi Ehlersin Pohjois-Amerikassa pelaavista kenttäpelaajista sijalle 22. NHL:n varaustilaisuuteen 2014. Huhtikuussa hän nousi rankingissa sijalle 13. Lopulta Winnipeg Jets varasi Ehlersin ensimmäisellä kierroksella koko varaustilaisuuden yhdeksäntenä pelaajana. Häntä pienemmällä numerolla tanskalaisista on varattu vain Mikkel Bødker kahdeksantena pelaajana vuonna 2008.

Syyskuussa 2014 Ehlers teki kolmivuotisen tulokassopimuksen Winnipeg Jetsin kanssa. Kaudella 2014–2015 hän nousi Mooseheadsin varakapteeniksi. Ehlers voitti joukkueen sisäisen piste- ja syöttöpörssin tehoilla 37+63=100 sekä sisäisen tehotilaston lukemalla +26. Hän jakoi koko QMJHL:n pistepörssin kolmannen sijan Blainville-Boisbriand Armadan Ņikita Jevpalovsin kanssa. Ehlers voitti myös liigan kevään 2015 pudotuspelien pistepörssin tehoilla 10+21=31. Hänet palkittiin kauden päätteeksi QMJHL:n vuoden persoonana Paul Dumont Trophylla ja valittiin liigan ensimmäiseen tähdistökentälliseen.

Kauden 2015–2016 Ehlers aloitti suoraan Winnipeg Jetsin NHL-joukkueessa. Hän teki näin ollen NHL-debyyttinsä kauden avauskierroksella 8. lokakuuta 2015 vieraissa Boston Bruinsia vastaan. Ensimmäisen NHL-maalinsa hän teki kauden neljännessä ottelussa 13. lokakuuta vieraissa New York Rangersia vastaan. Ehlers valittiin ottelun kolmostähdeksi. Hänen tulokaskautensa toi kaikkiaan 72 runkosarjaottelussa tehot 15+23=38.

Ehlersin toinen kausi NHL:ssä oli ensimmäistä tehokkaampi, ja hän teki 64 pistettä 82 ottelussa. Kauden jälkeen hän solmi Jetsin kanssa seitsemän vuoden mittaisen jatkosopimuksen, joka on arvoltaan 42 miljoonaa dollaria. Sopimus astui voimaan kauden 2017–2018 jälkeen. Ehlers rikkoi 20 maalin rajan kuudella kaudella putkeen; paras kausi oli 2017–2018, jolloin hän teki 29 maalia.

### Maajoukkueura

Ehlers alle 20-vuotiaiden IA-divisioonan MM-kilpailuissa 19. joulukuuta 2013 Latviaa vastaan.
Ehlers pelasi alle 18-vuotiaiden IA-divisioonan MM-kilpailuissa vuonna 2013, jolloin hän voitti myös kultaa ja oli nostamassa Tanskaa seuraavaksi vuodeksi pääsarjaan. Ehlers oli turnauksessa joukkueen paras pistemies tehoilla 3+8=11 ja jakoi koko turnauksen syöttöpörssin voiton Norjan Andreas Klavestadin kanssa.

Ehlers pelasi myös alle 20-vuotiaiden MM-kilpailuissa vuosina 2014 ja 2015. Ensimmäinen turnaus eteni IA-divisioonassa ja päättyi kultaan. Vuoden 2015 turnauksessa hänet palkittiin Tanskan yhdestä kolmesta parhaasta pelaajasta. Ehlers pelasi myös World Junior A Challengessa vuonna 2014, jolloin hän voitti hopeaa. Ehlers voitti koko turnauksen piste- ja maalipörssin tehoilla 6+3=9 ja valittiin turnauksen arvokkaimmaksi pelaajaksi sekä tähdistökentälliseen.

Ehlers teki miesten maajoukkuedebyyttinsä Euro Hockey Challengessa 23. huhtikuuta 2016 Norjaa vastaan. Hän teki ottelussa myös ensimmäisen maajoukkuemaalinsa. Ehlers on edustanut Tanskaa MM-kilpailuissa vuonna 2016, 2017, 2022 ja 2023. Yhteensä hän on pelannut 39 maaottelua tehopistein 14+27=41.

Muuta
-----

Ehlersin isä on ensimmäinen NHL:ään varattu tanskalaispelaaja Heinz Ehlers (New York Rangers 1984), joka on pelaajauransa jälkeen toiminut päävalmentajana Tanskassa ja Sveitsissä. Nikolaj’n isoveli Sebastian Ehlers on pelannut urallansa Tanskan pääsrajaa. Heidän enonsa Søren ja Mads True ovat entisiä Tanskan maajoukkuekiekkoilijoita. Ehlersin serkku ja Sørenin poika Alexander True on pelannut Pohjois-Amerikassa NHL:ssä ja AHL:ssä.

Ehlers osaa puhua englantia, tanskaa, ranskaa, saksaa sekä muita Sveitsissä käyttämiään kieliä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | EHC Biel | NLA | 11 | 1 | 1 | 2 | 0 | 7 | 0 | 3 | 3 | 0 |  |  |  |  |  |  | U18d1 A | 5 | 3 | 8 | 11 | 2 |
| 2013–2014 | Halifax Mooseheads | QMJHL | 63 | 49 | 55 | 104 | 51 | 16 | 11 | 17 | 28 | 18 | Kakkostähdistö |  |  |  |  |  | JMMd1 A | 5 | 2 | 4 | 6 | 4 |
| 2014–2015 | Halifax Mooseheads | QMJHL | 51 | 37 | 63 | 100 | 67 | 14 | 10 | 21 | 31 | 14 | Ykköstähdistö |  |  |  |  |  | JMM | 5 | 1 | 3 | 4 | 2 
- |
| 2015–2016 | Winnipeg Jets | NHL | 72 | 15 | 23 | 38 | 21 | – | – | – | – | – |  |  |  |  |  |  | MM | 8 | 4 | 2 | 6 | 4 |
| 2016–2017 | Winnipeg Jets | NHL | 82 | 25 | 39 | 64 | 38 | – | – | – | – | – |  |  |  |  |  |  | OQ | 3 | 1 | 1 | 2 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 0 | 4 | 4 | 18 |
| 2017–2018 | Winnipeg Jets | NHL | 82 | 29 | 31 | 60 | 26 | 15 | 0 | 7 | 7 | 2 |
| 2018–2019 | Winnipeg Jets | NHL | 62 | 21 | 16 | 37 | 15 | 6 | 0 | 0 | 0 | 0 |
| 2019–2020 | Winnipeg Jets | NHL | 71 | 25 | 33 | 58 | 30 | 4 | 2 | 0 | 2 | 2 |
| 2020–2021 | Winnipeg Jets | NHL | 47 | 21 | 25 | 46 | 15 | 6 | 2 | 1 | 3 | 2 |
| 2021–2022 | Winnipeg Jets | NHL | 62 | 28 | 27 | 55 | 20 | – | – | – | – | – |  |  |  |  |  |  | OQ | 3 | 5 | 4 | 9 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 1 | 6 | 7 | 2 |
| 2022–2023 | Winnipeg Jets | NHL | 45 | 12 | 26 | 38 | 11 | 1 | 0 | 0 | 0 | 0 |  |  |  |  |  |  | MM | 7 | 5 | 4 | 9 | 0 |
| 8 kautta | yhteensä | NHL | 523 | 176 | 220 | 396 | 176 | 32 | 4 | 8 | 12 | 6 |
| 2 kautta | yhteensä | QMJHL | 114 | 86 | 118 | 204 | 118 | 30 | 21 | 38 | 59 | 32 |

Lähteet
-------

* Nikolaj Ehlers The Internet Hockey Databasessa (englanniksi)
* Nikolaj Ehlers *Elite Prospects*. Everysport Media Group AB.  (englanniksi)

### Viitteet

1. 1 2  Larkin, Matt: Meet Nikolaj Ehlers, the fastest hockey player on Earth  10.11.2015. The Hockey News. Viitattu 22.5.2016. (englanniksi)
2. ↑  Ralph, Christopher: NHL Draft War Room: Nikolaj Ehlers  13.10.2015. The Hockey Writers. Viitattu 22.5.2016. (englanniksi)
3. 1 2  Mitchell, Clinton: InFlight 2014–2015 Vol. 1 – Nikolaj Ehlers Prospect Profile  21.10.2015. Winnipeg Jets. Viitattu 22.5.2016. (englanniksi)
4. 1 2  Players *NHL.com*.  2014. National Hockey League. Viitattu 28.6.2014. (englanniksi)
5. 1 2 3  Nikolaj Ehlers The Internet Hockey Databasessa (englanniksi)
6. 1 2 3 4 5 6 7 8 9 10  Nikolaj Ehlers *Elite Prospects*. Everysport Media Group AB.  (englanniksi)
7. ↑  Fredberg, Peter: Supertalent skriver ishockeyhistorie  22.12.2013. Berlingske Media. Viitattu 25.2.2014. (tanskaksi)
8. ↑  2014 Draft Prospects – North American Skaters – NHL Draft Prospect Rankings  2.1.2014. National Hockey League. Viitattu 25.2.2014. (englanniksi)
9. ↑  Jets Agree to Terms With Nikolaj Ehlers  2.9.2014. Winnipeg Jets. Viitattu 5.9.2014. (englanniksi)
10. ↑  Jets kiinnitti kärkivarauksensa *Jatkoaika.com*.  4.9.2014. Jatkoaika r.y. Viitattu 5.9.2014.
11. ↑  Boxscore – NHL.com *NHL.com*.  8.10.2015. National Hockey League. Viitattu 27.11.2015. (englanniksi)
12. ↑  Boxscore – NHL.com *NHL.com*.  13.10.2015. National Hockey League. Viitattu 27.11.2015. (englanniksi)
13. ↑  Scott Billeck: Ehlers agrees to seven-year, $42 million contract with Jets  4.10.2017. NHL. Viitattu 23.5.2023. (englanniksi)
14. ↑  Denmark vs Norway – EHC – 2015–16 Euro Hockey Challenge – Boxscore | Pointstreak Sports Technologies
15. ↑  Alexander True at eliteprospects.com *www.eliteprospects.com*. Viitattu 25.4.2022. (englanniksi)